Barcelona, 3,4 i 5 de desembre de 2014
Línia formativa: Formació especialitzada.
Atenció a les persones amb discapacitat
Unitat gestora de l'activitat formativa: Gabinet Tècnic
L'entrevista diagnòstica ADOS (Autism Diagnostic Observational Schedule) és una entrevista semiestructurada que es realitza amb nens i nenes, adolescents i persones adultes amb Trastorns d'Espectre Autista (TEA) i que es complementa amb l'administració de l'entrevista l'ADI-R (Autism Diagnostic Interview Revised) que s'aplica als familiars i cuidadors/es d'aquestes persones.
Ambdós instruments diagnòstics són de gran complexitat en la seva administració i han estat especialment dissenyats pel seu ús en investigació dins el camp dels TEA.
Per a la seva aplicació és imprescindible acreditar la formació específica.
Psicòlegs/gues dels CDIAPS de Catalunya.
• Presentació de l'entrevista diagnòstica
Format de l'aplicació del mòdul 1.
• Codificació de vídeo del mòdul 1.
Visualització mòdul T: nous algoritmes mòdul 1 ADOS2
Format de l'aplicació del mòdul 2
• Codificació de vídeo del mòdul 2.
Format de l'aplicació del mòdul 3 i 4.
• Codificació de vídeos dels mòduls 3 i 4.
Directora de la UETD de l'Hospital de Sant Joan de Déu.
Cap de Psiquiatria infantil i juvenil de l'Hospital Universitari de la Mútua de Terrassa.
Les persones admeses al curs necessiten disposar del següent material: el manual de l'entrevista ADOS-G i els seus corresponent algoritmes, els mòduls 1, 2, 3 i 4 d'ADOS-G i un DVD amb una entrevista ADOS-G (entrevista Marta) realitzada per la Dra Hervás.
El mes de maig de 2013 es va actualitzar l'ADOS-2 però encara no hi ha disponible una traducció validada.
Durant el curs es continuarà fent servir la traducció de l'ADOS-G però s'utilitzaran els nous algoritmes de l'ADOS-2 i les escales de serveritat de l'ADOS-2 i es realitzarà una introducció sobre l'aplicació del Mòdul T de l'ADOS-2.
• Abans del curs és imprescindible llegir i estudiar el manual i els algoritme de l'ADOS-G
• Veure el vídeo del DVD (entrevista Marta) codificar l'ADOS-G utilitzant mòdul 1 i les codificacions del mòdul 1 i fixar-se en com l'entrevista està aplicada.
• Es recomana gravar una entrevista ADOS-G del mòdul 1, 2, 3 o 4 amb un/a pacient amb TEA de lliure elecció (cal demanar consentiment signat a la família per poder utilitzar-lo durant la formació) utilitzant el manual de l'entrevista ADOS.
Les persones que hagin realitzat la filmació de l'administració de l'entrevista, l'hauran de lliurar amb la corresponent codificació el primer dia de curs (3 de desembre de 2014) i serà avaluada per la docent.
• Dates: 3, 4 i 5 de desembre de 2014
o El dimecres 3 i dijous 4 de desembre de 9.00 a 14 hores i de 15.00 a 17.30 hores
o El divendres 5 de desembre l'horari serà de 9.00 a 14.30 hores.
El període de preinscripció està tancat.
L'activitat té un cost de 350€ per persona participant, a càrrec del Departament de Benestar Social i Família.
Una vegada finalitzi aquest curs, les persones participants rebran un certificat d'assistència i aprofitament al curs de 20,5 hores, emès pel Departament de Benestar Social i Família i el de capacitació d'ús clínic de l'ADOS.
Per tenir dret, cal acreditar haver assistit, com a mínim, al 80% de l'activitat formativa i realitzar i superar els exercicis que es determinin.
Per tal d'obtenir el certificat de formació d'investigació de l'ADOS, un cop finalitzat el curs i quan els i les participants tinguin suficient experiència en la pràctica de l'ADOS, hauran de tornar a gravar i enviar l'ADOS d'un/a pacient amb TEA del mòdul que cada professional triï amb la corresponent codificació que serà valorada per la docent, qui farà el retorn amb els comentaris pertinents.
S'ha de complir un 80% de fiabilitat per ser acreditat/da.
Aquesta activitat formativa està gestionada pel Gabinet Tècnic.
• Consultes per correu electrònic: [EMAIL]